kardosdrur/scandi-wiki huggingface dataset:
Kingston (Ontario)

Kingston er en by i provinsen Ontario i Canada. Den ligger hvor Saint Lawrence-floden løber ud af Ontariosøen. I 2011 havde Kingston en befolkning på  og et areal på 451,17 km2. Indbyggerne er hovedsageligt engelsksprogede.

Kingston er et civilt og militært uddannelsescentrum og huser krigsskolen Royal Military College of Canada og Queen's University.

Historie
Franskmanden Samuel de Champlain udforskede området, først i 1615 og derefter i 1673. Af de europæiske magter var det Frankrig som først tog Cataraqui, stedet hvor Kingston ligger, i besiddelse. Stedet var strategisk beliggende, både militært og økonomisk. Franskmændene byggede Fort Frontenac. Briterne erobrede fortet i 1758 og i 1863 blev hele regionen afstået til Storbritannien. Stedet fik navnet King's Town efter kong Georg 3. af Storbritannien.

I 1832 blev Kingston og Ottawa forbundet med Rideaukanalen, og dette satte skub i byens økonomiske udvikling. Fra 1841 og et par år fremover var Kingston hovedstad i provinsen Canada. Byen fik jernbane i 1856.

Militære institutioner
Canadas første militærakademi, Royal Military College of Canada (RMC), blev etableret på Point Frederick i Kingston i 1874 og tog de første kadetter ind i 1876.

McNaughton Barracks, tidligere Camp Barriefield, er en anden militærbase i byområdet.

Uddannelse
I 1841 blev Queen's College at Kingston grundlagt af den presbyterianske kirke. Institutionen udviklede sig til Queen's University. 

St. Lawrence College ligger også i byen.

Referencer

Eksterne henvisninger

City of Kingston , officielle hjemmeside

Byer i Ontario
Conrad Brunkman

Conrad Anton Olsson Brunkman (født 20. januar 1887 i Helsingborg, død 27. maj 1925 i Lund) var en svensk roer, som deltog i OL 1912 i Stockholm.

Brunkman vandt sølv i firer med styrmand, inrigger. De andre på holdet var Ture Rosvall, William Bruhn-Möller, Herman Dahlbäck og Wilhelm Wilkens (styrmand) - alle fra Roddklubben af 1912. Den svenske båd vandt sit indledende heat mod en norsk båd, og i semifinalen besejrede svenskerne endnu en norsk både, inden finalen blev tabt klart til en dansk båd fra Nykøbing Falster; svenskernes tid var 7.56,9, mens danskerne roede i 7.44,6. Brunkman deltog også i en otter fra Roddklubben af 1912, hvor det blev til nederlag i kvartfinalen til en britisk båd. Besætningen her var de samme som i fireren samt Ted Wachtmeister, Sebastian Tamm, Per Mattson og hans bror, Gustaf Brunkman.

Referencer

Eksterne henvisninger 
 http://www.sports-reference.com/olympics/athletes/br/konrad-brunkman-1.html 

Roere fra Sverige
Deltagere for Sverige ved sommer-OL 1912
Olympiske sølvmedaljevindere fra Sverige
PFC

PFC har flere betydninger:

Videnskab 
 Perfluorinerede forbindelser - en klasse af organofluor-forbindelser som har fået alle sine hydrogen atomer udskiftet med fluor
 Perfluorocarbon - fluorocarbon forbindelser afledt fra kulbrinter
 Power factor correction - en teknik som modvirker uønskede effekter af elektriske belastninger
 Præfrontal cortex

Fodbold (soccer) klubber 
 Paris FC - en fransk fodbold klub i det østlige af Paris
 Portsmouth F.C. - i Portsmouth, England
Charles Rought

Charles Gardner Rought (16. oktober 1884 – 31. januar 1919) var en britisk roer som deltog i OL 1912 i Stockholm.

Rought vandt en sølvmedalje i roning under OL 1912 i Stockholm. Han kom på en andenplads i firer med styrmand. De andre på holdet var Julius Beresford, Karl Vernon, Bruce Logan og Geoffrey Carr (styrmand).

Eksterne henvisninger 

Roere fra Storbritannien
Deltagere for Storbritannien ved sommer-OL 1912
Över-Uman

Över-Uman, eller Överuman, er en opstemmet sø i Rana kommune i Nordland fylke i Norge og Storuman kommune i Västerbottens län i Sverige. På norsk side ved grænsen hedder den Umbukta. Ume älv løber ud fra Overuman.
Uman er ca. 30 km lang og har et areal på 75 kvadratkilometer (hvoraf tre er i Norge). Volemen er 357 millioner kubikmeter og den største dybde er 79 meter. Vandet fra magasinet ledes gennem en lang tunnel til Klippens kraftstation.

Vandmagasinet byggedes i 1965 ved en opdæmning af de daværende søer Över-Uman, Gausjosjö og Stora Umevattnet.

Eksterne kilder og henvisninger 

Lappland
Søer i Sverige
Søer i Nordland
SE (energiselskab)

SE blev skabt ved en fusion i april 2006 som et regionalt energiselskab, der er centralt placeret i elsektoren. SE er landets tredjestørste energiselskab og dækker et område på mere end 7.000 km2 fra Skjern Å i nord til den dansk/tyske grænse i syd, og servicerer ca. 316.000 hustande i regionen.

SE indviede i 2013 et markant domicil beliggende ved indfaldsvejen til Esbjerg-forstaden Kjersing. Her samledes store dele af organisationen, som før var spredt ud over et større geografisk område. Domicilet er et af de største passivhuse i Europa.

Internetleverandøren Stofa blev i 2012 fusioneret ind i SE's i forvejen omfattende regionale fiberbredbåndssatsning.

SE deltager aktivt i regionale såvel som globale innovationsinitiativer, og er blandt andet en af drivkræfterne bag den globale innnovationskonkurrence Next Step Challenge.

I oktober 2018 offentliggjorde SE og Eniig at de ønskede at fusionere, og dette blev godkendt af myndighederne i juni 2019. Den 1. april 2020 fuldendes fusionen med at alle kunder flyttes til det nye fælles selskab Norlys.Eniig var en fusion af EnergiMidt i Silkeborg og Himmerlands Elforsyning i Aalborg med første fulde regnskabsår i 2017.

Kilder

Eksterne henvisninger 
 SE's hjemmeside
 Eniigs hjemmeside
 Norlys' hjemmeside

Energiselskaber i Danmark
Virksomheder i Esbjerg
Tv-udbydere
Internetudbydere i Danmark
Etableret i 2006
Ophørt i 2020
Behold (album)

Behold er det tredje studiealbum af den danske singer-songwriter Mads Langer, der udkom den 9. maj 2011 på Sony Music. Albummet indeholder genindspilninger af tre sange ("Fact-Fiction", "You're Not Alone", og "Last Flower) fra hans selvbetitlede andet album fra 2009, og er det første under en international pladekontrakt med Sony Music. Behold er produceret af Mikkel Damgaard, Søren Balsner, Martin Terefe, Ethan Allen, og er co-produceret af Mads Langer.

Behold blev genudgivet i en Deluxe dobbelt-CD udgave den 19. november 2012. Den første CD indeholder det oprindelig album med de to nye numre "Better Place", der tidligere kun var tilgængelig på iTunes Store, og "Something New" der er kendt fra en tv-reklame med DFDS. Den anden CD indeholder studieindspilninger af seks sange som Mads Langer fremførte i TV 2-programmet Toppen af Poppen.

Spor

Behold Deluxe

 (*) angiver co-producer
 (^) angiver yderligere produktion

Kilder 

Album fra 2011
Album fra 2012
Album fra Mads Langer
Thomas Gillespie

Thomas Cunningham Gillespie (14. december 1892 – 18. oktober 1914) var en skotsk roer som deltog i OL 1912 i Stockholm.

Gillespie vandt en sølvmedalje i roning under OL 1912 i Stockholm. Han kom på en andenplads i otter sammen med  William Fison, William Parker, Beaufort Burdekin, Frederick Pitman, Arthur Wiggins, Charles Littlejohn, Robert Bourne og John Walker (styrmand). Mandskabet repræsenterede New College, Oxford.

Han blev dræbt under 1. verdenskrig.

Eksterne henvisninger 
 

Roere fra Storbritannien
Deltagere for Storbritannien ved sommer-OL 1912
SE

SE, Se eller se kan referere til:
 Litra SE - en model s-togssæt.
 Se, at gøre brug af synssans.
 Se (musikinstrument), et kinesisk musikinstrument
 Grundstoffet Selen.
 SE (energiselskab), et dansk energiselskab.
 SE (postdistrikt), et postdistrikt i London
 SE-selskab, en europæisk selskabsform.
 ISO 639-1 sprogkode for nordsamisk
 .se, Sveriges nationale domænenavn
John Walker (roer)

John Drummond Walker (4. januar 1891 – 22. juli 1952) var en skotsk roer som deltog i OL 1912 i Stockholm.

Walker vandt en sølvmedalje i roning under OL 1912 i Stockholm. Han var styrmand på den britisk otter som kom på en andenplads.  De andre på holdet var William Fison, William Parker, Thomas Gillespie, Beaufort Burdekin, Frederick Pitman, Arthur Wiggins, Charles Littlejohn og Robert Bourne. Mandskabet repræsenterede New College, Oxford.

Eksterne henvisninger 
 http://www.sports-reference.com/olympics/athletes/wa/john-walker-2.html 

Roere fra Storbritannien
Deltagere for Storbritannien ved sommer-OL 1912
Fritz Bartholomae

Friedrich Carl "Fritz" Bartholomae (født 29. oktober 1886 i Krefeld, død 12. september 1915 i Kurland) var en tysk roer, bror til Willi Bartholomae.

Begge Bartholomae-brødrene roede først for Spindlersfelder Ruderverein, og de blev tyske mestre i en otter fra denne klub i 1910 og nummer tre i 1911. Derpå skiftede de til Berliner Ruderverein von 1876. De deltog i denne klubs otter ved OL 1912 i Stockholm, og Ruderverein-roerne vandt først deres indledende heat mod en ungarsk båd. I kvartfinalen mødte de en anden tysk båd fra Berliner Ruderclub Sport-Borussia, og Ruderverein-båden gik sejrrig ud af dette møde. I semifinalen mødte tyskerne en britisk båd fra Leander Club, som vandt heatet. Leander vandt også finalen mod en anden britisk båd fra New College, Oxford, som var kommet i finalen uden kamp, hvilket betød, at brødrene Bartholomae og deres båd blev nummer tre. Foruden de to brødre bestod besætningen i Ruderverein-båden af Max Vetter, Otto Liebing, Werner Dehn, Max Bröske, Rudolf Reichelt, Hans Matthiae og styrmand Kurt Runge.

Bartholomae-brøødrene vandt desuden det tyske mesterskaber med Ruderverein-otteren i 1912, mens båden blev nummer tre i 1913.

Under første verdenskrig gjorde Fritz Bartholomae tjeneste i 3. kompagni i Garde-Reserve-Schützen-Bataillon. Han blev dræbt i kamp i september 1915 i Kurland (det nuværende Letland).

OL-medaljer 
 1912:  Bronze i otter

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1912
Olympiske medaljevindere i roning 
Olympiske bronzemedaljevindere fra Tyskland 
Medaljevindere ved sommer-OL 1912
Troldurt

Troldurt (Pedicularis) er en slægt med ca. 600 arter, der er udbredt på hele den Nordlige halvkugle. Det er for de fleste arters vedkommende flerårige urteagtige planter, men enårige og (sjældent) toårige arter findes også. Alle er de halvsnyltere, som udsuger værtplanterne for vand og næringssalte gennem haustorier på deres rødder. Bladene er spredstillede, modsatte eller kransstillede. De laveste blade er ofte langstilkede, mens de øverste er mere eller mindre ustilkede. Bladpladen er fjerfliget eller fjersnitdelt med hel eller tandet rand. Blomsterne er enten endestillede i en samlet stand, eller også sidder de få sammen i bladhjørnerne. De enkelte blomster er 5-tallige og uregelmæssige (kun én symmetriakse) og danner to tydelige læber med de purpurrøde, røde, gule eller hvide kronblade. Frugterne er kapsler med mange frø.

 Hovedtroldurt (Pedicularis capitata)
 Brandtroldurt (Pedicularis flammea)
 Snabeltroldurt (Pedicularis groenlandica)
 Labradortroldurt (Pedicularis labradorica)
 Uldhåret troldurt (Pedicularis lanata)
 Engtroldurt (Pedicularis palustris)
 Kongescepter (Pedicularis sceptrum-carolinum)
 Mosetroldurt (Pedicularis sylvatica)
Toiletpasser

En toiletpasser er en person der passer og rengør offentlige toiletter og tager mod betaling for sine ydelser af de besøgende. I Danmark er den populære omtale- og tiltaleform for kvindelige og mandlige toiletpassere hhv. tissekone og tissemand. Toiletpassere sørger også for god orden og kan også sørge for at toiletterne ikke benyttes til at indtage euforiserende stoffer.

Som ved andre manuelle jobs i den vestlige verden, bliver der også færre toiletpassere til at passe arbejdet på offentlige toiletter, da disse i overvejende grad erstattes af automatiseret adgangskontrol med betalingsanlæg. De offentlige toiletter i København på Israels Plads, Trianglen, Vesterbro Torv og i Nyhavn bemandes dog stadig af i alt 28 tissekoner og tissemænd.

Toiletpassere på eksklusive offentlige toiletter rundt om i verden, som f.eks. på hoteller, i barer, natklubber og restauranter, kan udover grundydelsen også tilbyde et mindre udvalg af toiletartikler, parfume, mundskyl, tyggegummi, cigaretter og eventuelt kondomer.

Kildehenvisninger 

Stillingsbetegnelser
Passer
Puls (band)

PULS var en dansk popgruppe der bestod af Micky Skeel Hansen og Niel Kristian Baarsby, og produceren og sangskriveren i bandet; Jacob Simonsen. Puls' startede op med eget pladeselskab ved navnet Blue Sky Music , men blev senere en del af pladeselskabet Universal Music.

De fik deres store gennembrud for singlen Dope, hvor Ole Henriksen også medvirkede. Singlen opnåede hurtigt guld certificering for streaming.

De besluttede ved udgangen af 2013 at gå hver til sit. Dog arbejder Niel og Jacob stadig sammen.

Diskografi 
CD/EP

Singler

Ander udgivelser
 Club Certified [Kylan mash feat. Akon, Glasses & Puls]
 Kom Tilbage Nu [Haider feat. Puls]
 Noget Af Det pt. 2 [feat. Joey Moe]
 Dope REMIXES
 Platin [Darwich Remix]

Referencer

Eksterne henvisninger 
 

Popgrupper fra Danmark
Musikgrupper fra 2010
Sam Walton

Samuel Moore Walton (29. marts 1918 – 6. april 1992) var en amerikansk forretningsmand kendt for at have grundlagt butikskæderne Wal-Mart og Sam's Club.

Walton blev født på en gård i Kingfisher i Oklahoma. Han gik på universitet i Missouri, University of Missouri-Columbia, og efter endte studier begyndte han at arbejde hos JC Penney. Walton var officer i den amerikanske hær fra 1943 til 1945, og efter krigen opkøbte han diverse butikker i Newport i Arkansas.

Den første Wal-Mart-butikken blev åbnet i 1962 i Rogers i Arkansas. I dag har Wal-Mart 1,7 millioner ansatte i 44 lande og omsætter årligt for 285 milliarder dollars.

Ifølge det amerikanske tidsskrift Forbes var Walton USAs rigeste person fra 1985 til 1988.

Erhvervsfolk fra USA
Personer fra Oklahoma
Mosetroldurt

 
Mosetroldurt (Pedicularis sylvatica), ofte skrevet mose-troldurt, er en 5-15 cm høj urt, der lever som halvsnylter på andre planter. Den er knyttet til fugtig og kalkfattig jord i enge og moser. Planten indeholder giftstoffet aucubin.

Beskrivelse 
Mosetroldurt er en to- eller flerårig, urteagtig plante med en grundstillet bladroset og en opret stængel. Stænglen er firkantet i tværsnit med fine hår langs kanterne. Den bærer spredt stillede blade, der er ustilkede og dobbelt fjersnitdelte med tandet rand. Oversiden er græsgrøn, mens undersiden er en del lysere. De grundstillede blade er noget større, stilkede og uligefinnede med lappede småblade.

Blomstringen foregår i Danmark i maj-juni, hvor man finder blomsterne siddende i bladhjørnerne. Bægeret er sammenvokset, lysegrønt og oppustet, mens kronen er uregelmæssig med kun én symmetriakse, to læber og lyserøde kronblade. Frugterne er kapsler med mange frø.

Rodsystemet består af en kraftig, lodret pælerod, der bærer fine siderødder. Disse danner sugelegemer, der hæftes på rødderne af andre urter, som bliver udsuget for vand og næringssalte.

Højde x bredde og årlig tilvækst: 0,10 x 0,15 (10 x 15 cm/år), heri ikke medregnet skud fra udløbere.

Habitat 
Mose-Troldurt hører hjemme i fugtige enge, moser og skove på steder med fuld sol og en sur og næringsfattig jordbund. Den indgår i plantesamfundet Nardo-Juncetum squarrosi. I Klelund Plantage ved Hovborg, syd for Grindsted, findes tidligere heder og nogle granplantager. arten vokser i de mere fugtige områder sammen med bl.a. benbræk, blåtop, tranebær, klokkelyng, mosepors, nordsøkogleaks, plettet gøgeurt, rundbladet soldug, smalbladet kæruld, spæd mælkeurt og en række forskellige tørvemos-arter

Udbredelse 
Mosetroldurt er udbredt i hele det nordlige og vestlige Europa, men også med fund i det nordlige Afrika og Nordamerikas østkyst. I Danmark er den ret almindelig i Nord- og Vestjylland, mens den er sjælden i resten af landet. På trods af den er gået tilbage i sin udbredelse i Danmark er den fortsat vurderet som Ikke truet på Den danske Rødliste.

Mose-Troldurt er ikke vurderet i IUCN's rødliste.

Anvendelse 
På grund af sin giftighed har planten været brugt til fordrivelse af lus, hvorfor den også kaldes Luseurt i nogle dele af landet

Referencer

Eksterne henvisninger 

Sumpplanter
Engplanter
Røde blomster
Troldurt
Planter i Danmark
Katastrofe- og risikomanagement

Katastrofe- og Risikomanageruddannelsen er en professionsbacheloruddannelse, der tilbydes på Københavns Professionshøjskole. Uddannelsen blev første gang udbudt i 2010. Det første år var der udbudt 90 studiepladser, og allerede i april måned havde 94 studerende søgte ind, heraf de 72 med uddannelsen som første prioritet. Ved det endelige optag i juli måned 2010 viste det sig, at 143 havde søgt uddannelsen som 1. prioritet.

Uddannelsens indhold handler blandt andet om risikohåndtering og forebyggelse af ulykker og katastrofer i samfundet. Under uddannelsen får man bl.a. mulighed for at arbejde med risikoanalyse og beredskabsplanlægning.

Referencer 

Mellemlange videregående uddannelser i Danmark
Karsten Munkvad

Karsten Munkvad (født 18 november 1954) er en dansk idrætsleder. Han er formand for Dansk Atletik Forbund fra oktober 2012, hvor han afløste Lars Vermund. Han sad som bestyrelsesmedlem i Dansk Atletik Forbund under fire forskellige formænd, inden han i 2012 selv overtog posten. 

Idrætsledere fra Danmark
Sportsfolk fra Danmark
Henrik Gade Jensen

Henrik Gade Jensen (født 1959) er uddannet mag.art. i filosofi, §2 præst, tidligere projektleder ved CEPOS og samfundsdebattør. Han har fra 2012 været sognepræst i Gloslunde-Dannemare-Græshave-Tillitze-Arninge-Vestenskov-Kappel-Langø sogne (Rudbjerg Pastorat) i Lolland-Falsters Stift. Han .

Han er tidligere ekstern lektor ved de humanistiske og juridiske fakulteter på Københavns Universitet, undervisningsassistent ved RUC, særlig rådgiver i Kirkeministeriet. Har har været tilknyttet Kristeligt Dagblad, Berlingske og Politiken som fast kommentator og boganmelder på Jyllands-Posten. Sidstnævnte sted var han i seks år fra 2009 blogger og fra 2015-2017 desuden fast debattør ved Politiken og kronikør ved Dagbladet Børsen. Fra 2021 klummeskribent ved Information.

Medlem af Etisk Råd 2016-19, medlem af bestyrelsen for CEPOS 2016-18, medlem af formandsskabet for Rådet for Børns Læring 2018-2021, formand for Monradselskabet siden 2018.

 Afskedigelsen som pressesekretær 

Han var 2002-2003 pressesekretær (spindoktor) for daværende kirkeminister Tove Fergo, men blev fyret efter at han uretmæssigt i en artikel i Dagbladet Information blev beskyldt for højreekstremisme og nazi-forbindelser.

Avisen måtte efterfølgende udsende en beklagelse og betale Jensen 60.000 kroner.
David Trads, der i 2003 var Informations chefredaktør, undskyldte i 2012 på sin Facebook-profil: »Jeg undskylder hermed overfor Henrik Gade Jensen, at vi dengang bragte historien, og jeg undskylder, at jeg ikke tidligere har beklaget den, skulle det vise sig, grundløse anklage«.

 Bibliografi 
Jensen har forfattet to bøger, redigeret flere andre og været bidragsyder til en række antologier. Bogen er udgivet på forlaget Gyldendal, medmindre andet er nævnt.
 Som eneforfatter
 Menneskekærlighedens værk. Civilsamfundet før velfærdsstaten (2012, , CEPOS)
 Monrad - vilje, tidsånd og tro - en biografi (2015, , Kristeligt dagblads forlag)
 Som bidragsyder
 Samfund uden stat (1992, , Liberty)
 Stridsmænd (1995, , Nyt Nordisk Forlag) af Joakim Werner
 Opgøret om den kolde krig (2003, 978-87-8860-629-4, Peter la Cour) af Bent Blüdnikow
 Velfærd tur-retur (2005, , Gyldendal) af Niels Lillelund
 Jorden tro (2007, , Lysias) af Søren Krarup
 På ret kurs: et tilbageblik på systemskiftet i 1982 (2007, 978-87-7055-227-1, People's Press af Christopher Arzrouni
 Kampen om den Kolde Krig (2008, )
 89'erne : politiske visioner fra en borgerlig revolution (2010, , CEPOS)
 Tyve begivenheder der skabte Danmark (2006, ) af Kasper Elbjørn
 Poul Henningsen dengang og nu'' (2012, ) af Hans Hertel

Kilder 

Debattører fra Danmark
Spindoktorer
Filosoffer fra Danmark
Præster fra Danmark
Faglitterære forfattere fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Guangzhou Baiyun International Airport

Guangzhou Baiyun International Airport  er den primære lufthavn i byen Guangzhou i Guangdong-provinsen, Kina. Begge lufthavnskoder er overtaget fra den gamle og nu nedlagte Guangzhou Baiyun International Airport. Lufthavnen er den primære hub for China Southern Airlines og er et væsentligt fokuspunkt for Shenzhen Airlines og Hainan Airlines.

I 2011 var Guangzhou Baiyun International Airport Kinas næst travleste lufthavn og verdens 19. travleste målt på passagertrafik med 45.040.340 passagerer. Målt på luftfragt var lufthavnen Kinas tredje travleste og verdens 21. travleste. Guangzhou Lufthavn er også Kinas næst travleste målt på antal flyvninger.

Referencer

Eksterne henvisninger 

 

Lufthavne i Kina
Baiyun International Airport
Etableret i 2004
Tåring

En tåring er en ring, der kan være fremstillet i forskellige typer metaller og ikke metaller, der bæres på tæerne. Oftest bæres den på tåen ved siden af storetåen.

Tåringe bæres af æstetiske årsager ligesom eksempelvis fingerringe, ankelkæder eller lignende kan bruges. I Indien bruges tåringe af hinduer ligesom vielsesringe til at signalere at en kvinde er gift.

Eksterne henvisninger 

Smykker
Creoler

Creoler er en meget brugt og populær ørering, som har form som en cirkel eller halvcirkel.

Smykker
Shenzhen Bao'an International Airport

Shenzhen Bao'an International Airport (深圳宝安国际机场); (tidligere kaldet Shenzhen Huangtian Airport)  er lokaliseret nær Shenzhen, Guangdong, Kina. Lufthavnen ligger 32 km nordvest for Shenzhens bycentrum. Det er hub for Shenzhen Airlines, Shenzhen Donghai Airlines, SF Airlines, Jade Cargo International og et fokuspunkt for China Southern Airlines og Hainan Airlines. Lufthavnen fungerer også som Asien-Pacific fragthub for UPS Airlines. Lufthavnen undergår en omfattende udvidelse med en ny lufthavnsterminal der ventes færdigbygget i 2012. Landingsbane nummer to blev indviet i juli 2011. Det er en af de tre største lufthavne i det sydlige Kina sammen med Hong Kong International Airport og Guangzhou Baiyun International Airport. I 2011 havde lufthavnen 28.245.745 passagerer, hvilket gjorde den til verdens 49. største og Kinas 6. største.

Kilder

Eksterne henvisninger 

 Shenzhen International Airport
 Transportation in Shenzhen Airport  And Shenzhen Transportation, Get There by Air 

Shenzhen
Lufthavne i Kina
Etableret i 1991
Chengdu Shuangliu International Airport

Chengdu Shuangliu International Airport  (成都双流国际机场 成都雙流國際機場) er en betydende lufthavn nær Chengdu, som er er hovedstad i Sichuan-provinsen i Kina. Lufthavnen ligger ca. 16 km sydvest for Chengdus bymidte. Shuangliu Lufthavn er hub for Air China, Chengdu Airlines og Sichuan Airlines.

I 2011 håndterede Shuangliu Lufthavn 29.073.719 passengerer, hvilket gjorde den til Kinas 5. travleste. Målt på luftfragt var det også Kinas 5. travleste og målt på antal flyvninger var det Kinas 6. travleste i 2011.

12. maj 2008 lukkes lufthavnen midlertidigt pg.a. mindre skader fra Sichuan Jordskælvet i 2008, men blev genåbnet den efterfølgende dag.

Kilder

Eksterne henvisninger 

 Official Website 

Lufthavne i Kina
Chengdu
Etableret i 1938
Laura Holst

Laura Cathrine Jacobsen født Holst (f. 29. august 1819 i Thisted, død 14. august 1911 i København) var gift med J. C. Jacobsen og mor til Carl Jacobsen. Stifter af to legater til ubemidlede kvinder. Efter J. C. Jacobsens død fortsatte hun med at bo i Hovedbygningen (nu Carlsberg Akademi) til sin død i 1911. Hun hjalp Carl med at færdiggøre Jesuskirken ved at bidrage med pengene til at opføre Campanilen (klokketårnet).

Baggrund 
Laura Cathrine Holst blev født i Thisted som datter af Helene Cathrine Steenstrup (1778-1843) fra Nandrup og købmand Lars (Lassen) Hillmann Holst (1763-1836). Som ung blev hun inviteret til at bo hos fjerne slægtninge, J.C. Jacobsens forældre i bryggerfamilien i Brolæggerstræde i indre by, København.

Referencer

Eksterne litteratur 
 Possing, Birgitte m. fl. (2022) Vilje, viden og værdier, Strandberg Publishing, 
 Carlsbergfondet, Samtale-event: Hvem var brygger J.C. Jacobsens magtfulde hustru?
 Carlsberg 

Personer fra Thisted